**ՀԱՅՏԱՐԱՐՈՒԹՅՈՒՆ**

**հրավերում փոփոխություններ կատարելու մասին**

### Հայտարարության սույն տեքստը հաստատված է գնահատող հանձնաժողովի

### 2019 թվականի նոյեմբերի 27-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԾՁԲ-20/2

### Երևանի քաղաքապետարանի կարիքների համար քաղաքաշինության և հողօգտագործման ոլորտներում իրականացվող հսկողությանը վերաբերող աշխատանքների կառավարման համակարգի սպասարկման ձեռքբերման նպատակով կազմակերպված ԵՔ-ԲՄԾՁԲ-20/2 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերում կատարված փոփոխության պատճառները և կատարված փոփոխությունների համառոտ նկարագրությունը`

Փոփոխության առաջացման պատճառ N 1 Պատվիրատուի կողմից սահմանված տեխնիկական բնութագրում փոփոխություններ կատարելու անհրաժեշտության առաջացման հիմքով։

Փոփոխության նկարագրություն

**Քաղաքաշինության և հողօգտագործման ոլորտներում իրականացվող հսկողությանը վերաբերող աշխատանքների կառավարման համակարգի (այսուհետ՝ Համակարգ) սպասարկման ծառայության ձեռքբերման**

Քաղաքաշինության և հողօգտագործման ոլորտներում իրականացվող հսկողական գործառույթների պատշաճ կազմակերպման համար նախատեսվում է իրականացնել առկա 153 պլանշետների, դրանց շահագործումը ապահովող ծրագրային համակարգի և սերվերի սպասարկում՝ (այսուհետ՝ Համակարգ) սույն տեխնիկական բնութագրով նախատեսված պայմանների ու պահանջների համաձայն:

* Համակարգը նախատեսվում է շահագործել Երևանի քաղաքապետարանի աշխատակազմի հետևյալ երկու ստորաբաժանումների` Քաղաքաշինության և հողի վերահսկողության վարչության, Հասարակական կարգի պահպանության ծառայության և Երևան քաղաքի բոլոր վարչական շրջանների ղեկավարների աշխատակազմերի համապատասխան ստորաբաժանումների (այսուհետ՝ Համակարգը շահագործողներ) կողմից՝

**Համակարգի սպասարկումը ներառում է**

1. Սերվերի սպասարկում,
2. Web ծրագրային համակարգի սպասարկում,
3. Մոբայլ հավելվածի սպասարկում,
4. Համակարգերի ինտեգրում,
5. Ծրագրային թարմացումներ,
6. Ուսուցում,
7. **Սերվերի սպասարկում**

*Սերվերի սպասարկումը ներառում է՝*

* 1. Ընթացիկ աշխատանքներ՝ Համակարգի անխափան աշխատունակության ապահովման նպատակով,
* Օպերացիոն համակարգի, նրա կոմպոնենտների և սպասարկող ծրագրերի պարբերական թարմացում,
* Սերվերի ադմինիստրավորում,
* Սերվերի աշխատանքային պարամետրերի մոնիթորինգ:
  1. Անվտանգության ապահովում
* Օպերացիոն համակարգի, նրա կոմպոնենտների և սպասարկող ծրագրերի պարբերական թարմացումների իրականացում՝ անվտանգության ապահովման նպատակով,
* Չարտոնված մուտքերի փորձերի մոնիթորինգ,
* Պարբերաբար իրականացվող անվտանգության աուդիտ,
  1. Արխիվացում

Տվյալների հենքի պարբերաբար արխիվացում:

1. **Web ծրագրային համակարգի սպասարկում**

Web ծրագրային համակարգի սպասարկումը ներառում է ծրագրի ֆունկցիաների անխափան աշխատանքի ապահովում և բարելավում:

Համակարգի ծրագրային ապահովումը պետք է թույլ տա էլեկտրոնային եղանակով հետևել վերահսկման աշխատանքների իրականացմանը և կառավարել այն: Ծրագիրը պետք է ներառի բոլոր անհրաժեշտ ֆունկցիաներն ու ծրագրային գործիքները վերոհիշյալ աշխատանքների իրականացման համար, լինի արագագործ, ունենա օգտագործողին հարմար ինտերֆեյս:

Ծրագիրը պետք է ապահովի հետևյալ հիմնական գործառույթները՝

2.1 Տվյալների մուտքագրման մաս.

* Համակարգը շահագործողների տվյալների մուտքագրման հնարավորություն,
* Համակարգը շահագործողների իրավասությունների հիերարխիկ սահմանման հնարավորություն,
* Աշխատանքային գրաֆիկի մուտքագրման հնարավորություն,
* Ներկայումս գործող այլ տվյալների բազաներից անհրաժեշտ տվյալների մուտքագրման հնարավորություն:

2.2 Աշխատանքների պլանավորման մաս.

* Էլեկտրոնային տեսքով առաջադրանք ստեղծելու հնարավորություն,
* Ստեղծված առաջադրանքներում աշխատանքի ծավալի, կատարողի, ժամկետների փոփոխման հնարավորություն:

2.3 Աշխատանքների կատարման մաս.

* Առաջադրանքների ցանկի ցուցադրում,
* Առաջադրանքն ընդունելու և կատարելու հնարավորություն,
* Առաջադրանքին վերաբերող մանրամասների, և տվյալ տարածքին վերաբերող այլ տվյալների դիտման հնարավորություն,
* Շրջայցի ժամանակ տվյալ տարածքում նախկինում հայտնաբերված և չվերացված խախտումների ցուցադրում,
* Առաջադրանքի իրականացման գործընթացը Համակարգում գրանցելու հնարավորություն,
* Շրջայցի արդյունքում հայտնաբերված խախտումները Համակարգ մուտքագրելու հնարավորություն,
* Շրջայցի ավարտը ղեկավարի կողմից հաստատելու հնարավորություն
* Կառուցապատողներին և նրանց տրամադրված՝ շինարարության և/կամ քանդման թույլտվություններին ու մյուս քաղաքաշինական փաստաթղթերին վերաբերող տվյալների, մուտքագրման բազմաբնույթ հնարավորություններ,
* Շինարարության և/կամ քանդման թույլտվությունների ժամկետների խախտման դեպքում, կառուցապատողին ծանուցելու անհրաժեշտության գեներացում ու ցուցադրում՝ Համակարգը շահագործող համապատասխան աշխատակցին ու նրա անմիջական ղեկավարին,
* Կառուցապատողին ուղարկված ծանուցումներին վերաբերող տվյալների մուտքագրում:

2.4 Հաշվետվական մաս.

* Հաշվետվություն` Աշխատակիցների ամսական հաշվետվություն
* Հաշվետվություն` Ըստ շրջայց կատարած տարածքների
* Հաշվետվություն` Տեղեկատվություն - ըստ շրջայցի կոորդինատների
* Հաշվետվություն` Տեղեկանք - ըստ կառուցապատման տարիների և կարգավիճակների
* Հաշվետվություն` Տեղեկանք - ընթացիկ շինարարությունների մասին
* Հաշվետվություն` ՑԱՆԿ - ձևակերպված ավարտական ակտերի
* Հաշվետվություն` Ավարտական ակտերի վերաբերյալ վիճակագրական կոմիտեին տրվող Տեղեկատվություն
* Հաշվետվություն` Ցանկ - Բնակելի շենքերի համար առանց շահագործման թույլտվության ձևակերպված ավարտական ակտերի
* Հաշվետվություն` ՑԱՆԿ - Բնակելի շենքերի համար ձևակերպված ավարտական ակտերի և շահագործման թույլտվությունների
* Հաշվետվություն` ՏԵՂԵԿԱՆՔ – ձև N 2-5 ձևաթուղթ ունեցող օբյեկտների մասին
* Հաշվետվություն` ՏԵՂԵԿԱՆՔ – տրված թույլտվությունների և կառուցապատման ծավալների մասին
* Հաշվետվություն` ՏԵՂԵԿԱՆՔ - բացակայող մակերեսով օբյեկտների մասին
* Հաշվետվություն` ՏԵՂԵԿԱՆՔ – շինարարությունների մասին՝ ըստ Վ/Շ և կարգավիճակների
* Հաշվետվություն` ՏԵՂԵԿԱՆՔ – ՎԻՎ արձանագրությունների քանակի մասին (154.1, 157.15, 156)
* Հաշվետվություն` ՏԵՂԵԿԱՆՔ – ՎԻՎ արձանագրությունների քանակի մասին (54, 48, 154)
* Հաշվետվություն` ՏԵՂԵԿԱՆՔ – կազմված արձանագրությունների և դրանց բովանդակության մասին
* Հաշվետվություն` ՏԵՂԵԿԱՆՔ - Շինարարությունների դաշտում առկա քաղաքաշինական փաստաթղթերի մասին
* Հաշվետվություն` ՏԵՂԵԿԱՆՔ - Ինտերակտիվ քարտեզում արտացոլված օբյեկտների մասին
* Հաշվետվություն` ԳԾԱՊԱՏԿԵՐ 1 – կառուցապատման օբյեկտների թույլտվությունների մասին
* Հաշվետվություն` ԳԾԱՊԱՏԿԵՐ 2 – կառուցապատման օբյեկտների թույլտվությունների մասին՝ ըստ վարչական շրջանների
* Հաշվետվություն` ԳԾԱՊԱՏԿԵՐ 3 – շինարարության թույլտվությունների տեսակարար կշիռն՝ ըստ Վ/Շ

1. **Մոբայլ հավելվածի սպասարկում**

Մոբայլ հավելվածի սպասարկումը ներառում է ծրագրի ֆունկցիաների անխափան աշխատանքի ապահովում և բարելավում:

Ծրագրային ապահովումը պետք է թույլ տա Համակարգը շահագործողներին՝ էլեկտրոնային եղանակով իրականացնել իրենց պարտականություններով սահմանված գործառույթները: Ծրագիրը պետք է ներառի բոլոր անհրաժեշտ ֆունկցիաներն ու ծրագրային գործիքները վերոհիշյալ աշխատանքների իրականացման համար, լինի արագագործ, ունենա օգտագործողին հարմար ինտերֆեյս

**- Հավելվածը պետք է ունենա նոր տարբերակի հայտնվելու դեպքում ավտոմատ թարմանալու հնարավորություն, առանց Play Store –ում տեղադրելու**

3.1 Ծրագիրը պետք է ապահովի հետևյալ հիմնական գործառույթները.

* Ստացված և ընդունված հանձնարարականների դիտում
* Հանձնարարականների կատարում,
* Համակարգը շահագործողներից յուրաքանչյուրի հետագծի և իրականացված շրջայցերի (կամ տեղատեսությունների) բոլոր կետերի համեմատում,
* Հանձնարարականի ավարտում,
* Հայտնաբերված իրավախախտումների էլեկտրոնային գրանցում,
* Հայտնաբերված, բայց դեռ չարձանագրված, իրավախախտման հետևանքների վերացման դեպքում իրավախախտման վերացում, վերացված դեպքի վերաբերյալ ինֆորմացիայի պահպանմամբ
* Առկա իրավախախտումների համար կրկնակի իրավախախտման արձանագրման հնարավորություն
* Շինարարական օբյեկտի կոորդինատների, հասցեների և լուսանկարների հավաքագրում,
* Համակարգով նախատեսված ծանուցումների ստացում և մուտքագրում,
* Համակարգ մուտքագրված ցանկացած շինարարական կամ իրավախախտման օբյեկտի կոորդինատները ցուցադրող և այլ տեղեկություններ պարունակող քարտեզի դիտում,
* Համակարգում առկա և կառուցապատման փուլում գտնվող ցանկացած օբյեկտի հասցեի փնտրում:

1. **Համակարգերի ինտեգրում**

4.1 Համակարգը սպասարկողը պետք է իրականացնի GPS, մոբայլ և Web համակարգերի ինտեգրում՝ մասնավորապես.

* Նշված համակարգերի միջև տվյալների փոխանակում,
* Ստացված տվյալների հիման վրա հաշվետվությունների գեներացում,
* GPS համակարգից ստացված տվյալների ցուցադրում մյուս համակարգերում:

Անհրաժեշտության դեպքում, Համակարգը սպասարկողը, պետք է նաև ապահովի շահագործվող ծրագրերի ինտեգրումն այլ համակարգերի հետ:

1. **Ծրագրային թարմացումներ**

Համակարգը սպասարկողը՝ գնման պայմանագրով նախատեսված ողջ ժամկետում, պատվիրատուի պահանջով պետք է իրականացնի.

* Գործող համակարգչային ծրագրի նշանակությանը համապատասխան՝ նոր ֆունկցիաների ավելացում, (ժամկետները համաձայնեցվում են պատվիրատուի հետ)
* Առկա ֆունկցիաների կատարելագործում:

1. **Ուսուցում**

Համակարգի սպասարկմանը զուգահեռ, անհրաժեշտ է պարբերաբար իրականացնել Համակարգը շահագործողների ուսուցում, ինչպես նաև տրամադրել տեխնիկական և խորհրդատվական աջակցություն:

Ուսուցմանը զուգահեռ, Համակարգում անհրաժեշտ է ստեղծել օգնութան բաժին, որտեղ ներառված կլինի համակարգից օգտվելու համապատասխան ուղեցույցեր:

**Սպասարկման պայմաններ**

Սպասարկողը պետք է տրամադրի ՀՀ-ի մանրակրկիտ էլեկտրոնային քարտեզ և ք․ Երևանի հասցեների բազան, որոնք սպասարկման ամբողջ ընթացթում պետք է գտնվեն համակարգի հետ ֆիզիկապես նույն սերվերի վրա և կիրառվեն համակարգում, ինչպես WEB համակարգում, այնպես էլ մոբայլ հավելվածում։

Համակարգի սպասարկման ծառայության ձեռքբերման մասնակիցը պետք է ունենա կառավարման համակարգերի մշակման, սպասարկման և ինտեգրման փորձ:

Սպասարկողը պարտավոր է՝

Համակարգի սպասարկումն իրականացնել մինչև 2020 թվականի դեկտեմբերի 31-ը ներառյալ՝ 7/24 ռեժիմով,

* Նոր ծրագրային գործիքներ ստեղծելիս՝ դրանց աշխատանքի սկզբունքները և ձևաչափերը նախապես համաձայնեցնել պատվիրատուի հետ,
* Պարբերաբար թարմացնել հասցեների բազան, չխախտելով բազայի կառուցվածքը,
* Համապատասխան մրցույթի արդյունքում կնքված գնման պայմանագրի գործողության ամբողջ ժամանակահատվածում` Համակարգի շահագործման ընթացքում ցանկացած ծրագրային թերության ի հայտ գալու դեպքում, այն կարգավորել և/կամ վերականգնել, թերության ի հայտ գալուց հետո՝ 24 ժամվա ընթացքում:

Փոփոխության հիմնավորում՝ Պատվիրատուի մոտ անհրաժեշտություն է առաջացել քաղաքաշինության և հողօգտագործման ոլորտներում իրականացվող հսկողությանը վերաբերող աշխատանքների կառավարման համակարգի սպասարկման տեխնիկական բնութագրում փոփոխություն կատարելը:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել գնումների համակարգող՝ Վ.Մեժունցին։

Հեռախոս՝ 011-514-194։

Էլ. փոստ՝ vachagan.mejunc@yerevan.am։

**Պատվիրատու` Երևանի քաղաքապետարան**